Încă un român a murit pe front în Ucraina. Acesta a fost ucis în Harkov
Data actualizării: Data publicării:
Ovidiu Anton Stoica, unul dintre românii care s-au alăturat Legiunii Internaționale de Apărare Teritorială a Ucrainei, compusă din voluntari străini, a murit pe front. Acesta efectua misiuni de extracție a răniților din regiunea Harkov.
Petre Gabor, președintele Asociației Voluntari Fără Frontiere din Mureș, a anunțat moartea celui de-al doilea român ucis pe front, în Ucraina, printr-o postare pe o rețea socială.
"Ne luăm rămas bun de la Stoica Ovidiu Anton care lupta în Ucraina (Fight for Ukraina Internațional Legion) efectua misiuni de extracție a răniților din regiunea Harkov de pe linia frontului, din păcate misiunea lui pe acest pământ s-a încheiat în cursul unei misiuni de evacuare a răniților de noaptea trecută, la începutul războiului a făcut voluntariat în vama Isaccea pentru câteva luni când a văzut în ce stare ajung unele persoane din zonele de conflict a hotărât că poate face mai mult decât atât și a luat hotărârea să se înroleze în legiunea străină din Ucraina, mulțumită sacrificiului suprem pe care l-a făcut, mulți răniți au primit o a doua șansă, să-i fie drumul lin și să ne ierte Dumnezeu pe toți", a scris președintele Asociației Voluntari Fără Frontiere din Mureș pe Facebook.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
Comandantul Grupului de Luptă Getica spunea săptămâna trecută că sunt 50 de români înrolați în Forțele Armate ale Ucrainei.
Primul român care și-a pierdut viața pe frontul din Ucraina este arădeanul Rudolf Wittmann.